পাকিস্তানি ক্রিকেটারদের ছবি সরানোর দাবি, আন্দোলনকারীরা গ্রেফতার
জম্মু-কাশ্মীরের পুলওয়ামায় তথাকথিত পাকিস্তানের ‘জঙ্গি’ হামলায় রাগে-ক্ষোভে ফুঁসছে ভারত। পাকবিরোধী প্রতিবাদে সোচ্চার ভারতীয়রা।







প্রতিবাদস্বরূপ ভারতের বিভিন্ন ক্রিকেট অ্যাসোসিয়েশন নিজেদের স্টেডিয়াম থেকে পাকিস্তানি ক্রিকেটারদের ছবি নামিয়ে ফেলেছে। সেই তালিকায় আছে হিমাচল প্রদেশ ক্রিকেট অ্যাসোসিয়েশন ও পাঞ্জাব ক্রিকেট অ্যাসোসিয়েশন।




একই দাবিতে কলকাতায় ফুঁসে উঠেছে বিজেপির একটি শাখা। তাদের দাবি, ইডেন গার্ডেন থেকে পাকিস্তানের বর্তমান প্রধানমন্ত্রী ও ’৯৯ বিশ্বকাপজয়ী অধিনায়ক ইমরান খানসহ বাকি ক্রিকেটারদের ছবি সরিয়ে ফেলা হোক।
কয়েক দিন ধরেই এ দাবি জানিয়ে আসছিলেন তারা। পরিপ্রেক্ষিতে পাক ক্রিকেটারদের ছবি কাপড় দিয়ে ঢেকে দেয়া হয়। কিন্তু ছবিগুলো নামানোর কোনো পদক্ষেপ নেয়া হয়নি। ফলে নাখোশ বিজেপির শাখাটি।
এর জেরে শনিবার ইডেনের সামনে বিক্ষোভ করেন আন্দোলনকারীরা। এতে ঘটে হিতেবিপরীত। তাদের গ্রেফতার করা হয়েছে।
এদিন র‌্যালি করবেন বিক্ষোভকারীরা তা আগে থেকেই জানা ছিল। ফলে শুক্রবার রাত থেকেই ছিল বাড়তি পুলিশ মোতায়েন। এতে অপ্রীতিকর ঘটনা ঘটেনি। তবে ক্রিকেট অ্যাসোসিয়েশন অব বেঙ্গলের (সিএবি) ওপর চাপ বেড়েছে।
কিন্তু এ নিয়ে মাথা ঘামাতে নারাজ সিএবি প্রেসিডেন্ট সৌরভ গাঙ্গুলি। তিনি বলেন, আমার যা বলার আগেই বলেছি। নিজের সেই সিদ্ধান্তে অনড় আমি।
শুধু এটুকু বলেই থামেননি মহারাজ। বলেছেন, এর চেয়েও বড় আন্দোলন হলে সেটি নিয়ে চিন্তিত নন। তবে আসন্ন ইংল্যান্ড বিশ্বকাপে পাকিস্তানের বিপক্ষে ভারতের না খেলার পক্ষে তিনি।

জম্মু-কাশ্মীরের পুলওয়ামায় তথাকথিত পাকিস্তানের ‘জঙ্গি’ হামলায় রাগে-ক্ষোভে ফুঁসছে ভারত। পাকবিরোধী প্রতিবাদে সোচ্চার ভারতীয়রা।